Projektas
KRETINGOS RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „SOCIALINIŲ PASLAUGŲ PLĖTRA KRETINGOJE „SPORTAS BE RIBŲ: SVEIKA GYVENSENA – KIEKVIENAM“ ĮGYVENDINIMUI

2026 m. rugsėjo 16 d. Nr. T1-250
Kretinga

Vadovaudamasi Lietuvos Respublikos vietos savivaldos įstatymo 6 straipsnio 13 punktu, Kretingos miesto vietos veiklos grupės įgyvendinamos strategijos „Kretingos miesto 2024–2028 m. vietos plėtros strategija“ vietos plėtros projektų atrankos ir finansavimo sąlygų gairės pareiškėjams, teikiantiems projektų įgyvendinimo planus pagal kvietimą „Esamos infrastruktūros įveiklinimas socialinių ir ekonominių paslaugų vystymui ir veiklų organizavimui Kretingos mieste (ESF+) Nr. 11-445-K“, patvirtintos Kretingos miesto vietos veiklos grupės valdybos 2024 m. gruodžio 27 d. posėdžio protokolu Nr. 5, 11.4 papunkčiu ir atsižvelgdama į Kretingos rajono sporto centro 2026 m. rugsėjo 7 d. raštą Nr. V7-71 „Dėl lėšų skyrimo projektui „Socialinių paslaugų plėtra Kretingoje „Sportas be ribų: sveika gyvensena – kiekvienam“ įgyvendinimui, Kretingos rajono savivaldybės taryba nusprendžia:
1. Pritarti Kretingos rajono sporto centro įgyvendinamam projektui „Socialinių paslaugų plėtra Kretingoje „Sportas be ribų: sveika gyvensena – kiekvienam“.
2. Numatyti Kretingos rajono savivaldybės biudžete projekto finansavimui ne mažiau kaip 8 proc. nuo visų tinkamų finansuoti projekto išlaidų.

